Miðflokkurinn

Fjölskyldan - Börn - Ungmenni
2025-11-11 19:30 - 21:30 (Atlantic/Reykjavik)
Opin ráðstefna Miðflokksins í Mosfellsbæ
Þriðjudaginn 11. nóvember kl. 19.30 í Hlégarði Mosfellsbæ.

Frummælendur verða : Snorri Másson alþingismaður og varaformaður Miðflokksins. Bergþór Ólason alþingismaður Miðflokksins. Nanna Margrét Gunnlaugsdóttir alþingismaður Miðflokksins og Sveinn Óskar Sigurðsson oddviti Miðflokksins í Mosfellsbæ.
Að loknum erindum frummælenda stýrir Sveinn Óskar pallborðsumræðum þar sem fundarmönnum gefst færi á að koma með spurningar.

Ráðstefnustjóri verður Sara Hafbergsdóttir, formaður Miðflokksdeildarinnar í Mosfellsbæ.
Allir velkomnir.
Stjórn Miðflokksdeildarinnar í Mosfellsbæ.

Vöfflukaffi með Snorra
2025-11-09 13:00 - 15:00
Snorri Másson alþingismaður og varaformaður Miðflokksins verður gestur í vöfflukaffi

nk. sunnudag 9. nóvember kl. 13.00 í Hamraborg 1 Kópavogi

Allir velkomnir að hlýða á Snorra og spyrja spurninga

Að venju mun Ingi frá Bæjum standa vaktina við vöfflujárnin

Miðflokkurinn

Nýliðakvöld á Sauðárkróki
2025-11-07 20:00 - 23:00
Nýliðakvöld með Snorra Mássyni og Ungliðahreyfingu Miðflokksins verður nk. föstudag 7. nóvember kl. 20 á Kaffi Krók
Allir velkomnir.

Sigmundur Davíð og Snorri á Akureyri
2025-11-06 18:00 - 20:00
Í dag fimmtudaginn 6. nóvember kl. 18-20 verða Sigmundur Davíð og Snorri Másson með opinn fund á Hótel Kea og nýliðakvöld á Múlabergi með ungliðahreyfingu Miðflokksins í beinu framhaldi. Spáin gerir ráð fyrir fjörugum umræðum og skemmtilegu kvöldi.

Borgarlínan og Kópavogur
2025-11-04 19:30 - 21:00
Miðflokksdeild Kópavogs býður bæjarbúum og öðrum áhugasömum í kvöldspjall um Borgarlínu áformin í Kópavogi í kvöld 4. nóvember, kl. 19:30 í Hamraborg 1.

Sérstakur gestur verður Þórarinn Hjaltason, samgönguverkfræðingur og verður fundinum stýrt af Einari Jóhannesi Guðnasyni, formanni Miðflokksdeildar Kópavogs.

Við hvetjum alla sem hafa áhuga til þess að mæta og taka þátt í umræðunni.

Vöfflukaffi
2025-10-25 10:00 - 12:00
Vöfflukaffi verður nk. laugardag 25. október kl. 10.00 í Hamraborg 1 Kópavogi
Gestur fundarins er Runólfur Oddsson framkvæmdastjóri FÍB. Ræddir verða m.a. skattar á bifreiðar.
Allir velkomnir
Miðflokkurinn.

Miðflokksdeild Hafnarfjarðar - opinn fundur með Bergþóri Ólasyni
2025-10-22 18:00 - 20:00

Skráning á Landsþing og hátíðarkvöldverð
2025-10-11 - 2025-10-12
Til þátttöku á Landsþingi og hátíðarkvöldverði verður að skrá sig í gegnum hlekkinn hér að neðan og greiða þinggjaldið og fyrir kvöldverðinn. Þinggjaldið er kr. 8900.- og fyrir hátíðarkvöldverð kr. 13.900.- UPPSELT ER Á HÁTÍÐARKVÖLDVERÐINN
Þú velur fjölda miða á hvorn viðburð fyrir sig og fylgir svo leiðbeiningum um hvernig greitt er. Ef greitt er fyrir fleiri en einn þarf að gefa skrifstofu Miðflokksins upp fyrir hverja er greitt, á netfangið midflokkurinn@midflokkurinn.is.
https://www.midix.is/is/landsthing-midflokksins-11-oct-2025/eid/772
ATH. Sýna þarf kvittun fyrir greiðslu eða aðgöngumiða þegar mætt er á þingið og hátíðarkvöldverðinn
—
Að kvöldi 11. október verður glæsilegur þriggja rétta hátíðarkvöldverður með skemmtiatriðum og dansleik.
Borðhaldið hefst með fordrykk kl.19.30
Veislustjórn verður í höndum Nönnu Margrétar Gunnlaugsdóttur Alþingismanns
Skemmtiatriði í boði kjördæmafélaga, fjöldasöngur og tónlist. Þá mun engin önnur en Ugla Tré samfélagsrýnir heilsa upp á veislugesti. Að loknu borðhaldi hefst dansleikur með hinni frábæru norðlensku hljómsveit „Í góðu lagi“ sem tryggja mun grípandi takt, dillandi lendar og stuð til kl. 01.00
Matseðill:
Forréttur. Humarsúpa með þeyttum rjóma, dill-olíu ásamt brauði & smjöri.
Aðalréttur. Íslenskt lambalæri með hægelduðum lambaskanka, nýpumús, steiktu
grænmeti, kartöfluterrín og svarthvítlaukssoð.
Eftirréttur. Létt limoncello-tiramisu með lady-finger kexkökum og sítrónu rjóma.
Landsþingið og hátíðarkvöldverður er opið öllum flokksmönnum en fulltrúar tilnefndir af kjördæmafélögum hafa atkvæðisrétt.

Landsþing Miðflokksins
2025-10-11 - 2025-10-12 | Hilton Reykjavík Nordica
Kæru félagar.
Nú styttist i Landsþingið sem fer fram 11. – 12. Október á Hótel Hilton Reykjavik Nordica í Reykjavík.
Landsþingið er opið öllum flokksmönnum en fulltrúar tilnefndir af kjördæmafélögunum og þeir sem eru sjálfkjörnir skv. lögum flokksins hafa atkvæðisrétt. Þeir flokksmenn sem óska þess að vera tilnefndir snúi sér til síns kjördæmafélags.
Á heimasíðu flokksins má finna upplýsingar um kjördæmafélögin https://midflokkurinn.is/folkid?g=kjordaemafelog og lög flokksins https://midflokkurinn.is/log-midflokksins.
Meðfylgjandi eru drög að dagskrá þingsins.

landsþing Miðflokksins

HÓTEL HILTON REYKJAVIK NORDICA 11. – 12. október 2025
DAGSKRÁ
FÖSTUDAGUR 10. OKTÓBER
15.00-17.00 Afhending Landsþingsgagna í Hamraborg 1, Kópavogi, boðið upp á veitingar.
20.00-22.00 Kvöldskemmtun í umsjón ungra Miðflokksmanna
LAUGARDAGUR 11. OKTÓBER
9.30 Afhending Landsþingsgagna
10.10 Þingsetning og ávarp formanns
Tilnefning og kosning þriggja þingforseta, þingritara og 3ja manna í kjörstjórn þingsins. Þingforsetar taka til starfa og lýsa dagskrá þingsins
10.20 Lög flokksins – tillögur um breytingar
10.40 Kynning á ályktunum frá málefnanefnd og skipulag málefnastarfs
11.15 Málefnastarf hefst
12.00 Hádegishlé
13.00 Ræða Sigmundar Davíðs Gunnlaugssonar, formanns Miðflokksins
Afhending Velferðar- og menntaviðurkenningar til minningar um Önnu Kolbrúnu Árnadóttur Alþingismann Miðflokksins
14.30 Málefnastarf heldur áfram
15.30 Kaffihlé
16.00 Almennar umræður
17:15 Þinghlé
19.30 Fordrykkur í boði Miðflokksins
20:00 Kvöldverðarhóf
SUNNUDAGUR 12. OKTÓBER
9.00 Húsið opnar
9.30 Afgreiðsla málefnaályktana og lagabreytinga
11.00 Kynning frambjóðenda
11.15. Kosningar

a) Kosning formanns
b) Kosning varaformanns

c) Kosning tveggja stjórnarmanna, formanns málefnanefndar og formanns

upplýsinganefndar.

d) Kosning formanns og fjögurra fulltrúa í laganefnd
e) Kosning formanns málefnanefndar
f) Kynning á skipun 6 aðalmanna og 6 varamanna í málefnanefnd
g) Kynning á skipun 6 aðalmanna og 6 varamanna í nefnd um innra starf flokksins
h) Kynning tveggja fulltrúa í upplýsinganefnd

11.45 Hádegisverðarhlé
12.45 Sveitarstjórnarmál
13.30. Almennar umræður, önnur mál
14:30 Þingslit
Þinggjaldið er kr. 8900.- og þriggja rétta hátíðarkvöldverður er á 13.900.-
ATH. Upplýsingar um greiðslur, skráningu á þingið og í hátíðarkvöldverð ásamt leiðbeiningum um skráningu koma síðar í sérstökum tölvupósti.
Vakin er athygli á því að að á landsþingi er kosið í nokkur embætti skv. lögum flokksins. Í dagskrá Landsþings kemur m.a. fram í 5. Grein í hvaða embætti skal kjósa.
„5. Kosningar:
Kosning formanns sbr. gr. 3.1.1.

b) kosning varaformanns sbr. gr. 3.1.1
c) Kosning tveggja stjórnarmanna sbr.gr.3.1.1.
d) Kosning formanns og fjögurra fulltrúa í laganefnd sbr .gr 3.10.

Jafnframt er skipað í málefnanefnd og nefnd um innra starf skv. tillögum kjördæmafélaganna.
Um framboð segir í grein 4.9.
„ Framboð til embætta formanns, varaformanns og tveggja stjórnarmanna skulu send skriflega eða rafrænt til skrifstofu Miðflokksins [midflokkurinn@midflokkurinn.is] undirrituð með nafni, kennitölu og lögheimili. Framboðsfrestur til þessara embætta skal vera til kl. 12.00 árdegis sjö dögum fyrir upphaf landsþings. Landsþingsfulltrúar kjósa milli þeirra framboða. Stjórn Miðflokksins er heimilt við sérstakar aðstæður að stytta framboðsfrest niður í fimm daga.“
Framboðsfrestur er því til kl. 12.00, 4. Október nk.
Um lagabreytingar segir m.a.: “ Gr. 4.12 . Tillögur frá flokksmönnum til breytinga á lögum Miðflokksins skulu hafa borist laganefnd [laganefnd@midflokkurinn.is] eigi síðar en 14 dögum fyrir landsþing og skal flutningsmanna getið.”
Frestur til þessa skila inn tillögum að lagabreytingum er því til 27. september nk.
Nánari upplýsingar um lög flokksins má finna hér: https://midflokkurinn.is/log-midflokksins
Miðflokkurinn.

VÖFFLUKAFFI - VÖFFLUKAFFI laugardaginn 4. október kl. 10.00
2025-10-04 10:00 - 12:00
Vöfflukaffi verður kl. 10.00 nk. Laugardag 4. október Í Hamraborg 1 Kópavogi.
Umræðuefnið er: „Fjármálalæsi, fjártækni og sérkenni íslenska fjármálakerfisins“
Góðir gestir koma frá Samtökum fyrirtækja í fjármálaþjónustu (SFF) og fræða okkur.
Gústaf Steingrímsson, hagfræðingur SFF, Ingvar Haraldsson, greininga- og samskiptastjóri SFF og Íris Hreinsdóttir, yfirlögfræðingur SFF.
Gott tækifæri til að hlusta á sérfræðinga fræða okkur um leyndardóma fjármálakerfisins, spyrja spurninga og spjalla.
Miðflokkurinn

Aðalfundur Ungliðahreyfingar Miðflokksins
2025-09-23 19:30 - 20:30
Aðalfundur Ungliðahreyfingar Miðflokksins verður haldinn 23. september nk. kl. 19.30 í húsnæði Miðflokksins Hamraborg 1 Kópavogi
Dagskrá: Venjuleg aðalfundarstörf
Hvetjum alla áhugasama til að mæta og taka þátt í starfnu
Stjórnin.

Vöfflukaffi Miðflokksins
2025-09-21 14:00 - 16:00
Sigmundur Davíð Gunnlaugsson verður gestur í vöfflukaffi Miðflokksins sunnudaginn 21. september kl. 14:00 í Hamraborg 1, Kópavogi.

Allir velkomnir!

Sumargrill Miðflokksins á Grenivík!
2025-08-16 18:00 - 23:00 | Samkomuhúsið á Grenivík
Sumargrill Miðflokksins á Grenivík verður haldið laugardaginn 16. ágúst 2025 kl 18:00 í samkomuhúsinu á Grenivík.
Glens og gaman eins og okkur Miðflokksfólki er einum lagið!
Þeir allra hörðustu mæta á svæðið með útilegugræjur því tjaldstæðið á Grenivík er hið allra besta og fallegt þar um að litast, fínt þjónustuhús og sturtur. En sundlaugin er einnig alveg við tjaldstæðið með geggjuðu útsýni út fjörðinn.
Á Föstudeginum verður happy hour á Kontornum frá 16:00-18:00 og tilvalið að fjölmenna þar líka, Kontorinn Restaurant – Bar &Grill þar er líka hægt að fá sér að borða. Verslunin Jónsabúð er einnig á svæðinu.
Einhver dagskrá verður á laugardeginum sem skýrist þegar nær dregur, Armbeygjukeppnin milli Sigmundar og Bergþórs verður svo sannarlega núna þar sem þeir hafa haft nógan tíma til að undirbúa sig og svo er spurning um að taka útikraftlyftingarmót undir stjórn Sigríðar Andersen 🙂
Leikir og fjör er tilvalið á tjaldstæðinu áður en grillveislan hefst.
Grenivík er í Grýtubakkahreppi sem hefur alltaf verið lofaður fyrir fallegt og snyrtilegt umhverfi, fallegt bæjarstæði Grenivíkur með kvöldsólina í norðurhafið.
Nú er bara að skella norður í sumarfríið og fjölmenna á Grenivík. Vinsamlegast skráið ykkur á facebook viðburðinn.

Samtal um stjórnmál með Sigmundi Davíð
2025-06-10 20:00 - 21:30
Sigmundur Davíð Gunnlaugsson formaður Miðflokksins fer yfir stjórnmálin
þriðjudagskvöldið 10. Júní kl. 20.00- 21.30 í húsnæði Miðflokksins Hamraborg 1.
Allir velkomnir.
Boðið verður upp á kaffi og vöfflur.
(Með þessum fundi lýkur skipulögðum fundum fyrir sumarleyfi.)
Miðflokkurinn.

Samtal við Kópavogsbúa
2025-06-07 13:00 - 15:00
Miðflokksdeild Kópavogs býður í vöfflur og samtal um framtíð bæjarins okkar.

Hvernig viljum við sjá þróun Kópavogs?Borgarlína? Bíllaus lífstíll? Þétting byggðar?

Allt þetta og fleira rætt.

Nanna Margrét og Bergþór Óla, þingmennirnir okkar í kjördæminu, taka þátt í umræðum.

Hlökkum til að sjá ykkur, allir velkomnir!

Vöfflukaffi – Vöfflukaffi 18. Maí nk.
2025-05-18 14:00 - 16:00
Vöfflukaffi verður sunnudaginn 18. Maí nk. Kl. 14. Í Hamraborg 1 Kópavogi.
Albert Jónsson alþjóðastjórnmálafræðingur og fyrrverandi sendiherra fer yfir stöðuna í alþjóða- og öryggismálum. Albert er einn okkar helsti sérfræðingur í alþjóðamálum og hokinn af reynslu svo búast má við áhugaverðum fyrirlestri og umræðum.
Allir velkomnir að hlusta, spyrja og njóta góðra veitinga.
Miðflokkurinn.

Aðalfundur Kjördæmafélags Suðurkjördæmis verður haldinn 17. Maí.
2025-05-17 13:00 - 16:00
Aðalfundur Kjördæmafélags Miðflokksins í Suðurkjördæmi verður haldinn laugardaginn 17. Maí nk. Kl. 13.00 – 16.00 í sal Veisluþjónustu Suðurlands, Austurmörk 2 Hveragerði. (Ath. gengið er inn frá Breiðumörk).
Dagskrá: Venjuleg aðalfundarstörf.
Stjórnin.

Aðalfundur Miðflokksdeildar Akraness varður haldinn 12. Maí.
2025-05-12 20:00 - 21:30
Aðalfundur Miðflokksdeildar Akraness verður haldinn mánudaginn 12. maí kl. 20.00 Fundurinn veður rafrænn og fer fram á Zoom.
Dagskrá: Venjuleg aðalfundarstörf.
Þeir sem áhuga hafa á að bjóða sig fram til setu í stjórn deildarinnar geta sent skilaboð á facbook síðu deildarinnar: https://www.facebook.com/midflokkurinnakranesi
Hlekkur á fundinn verður birtur síðar á facebook síðu deildarinnar.
Stjórnin.

Sveitarstjórnarmál í brennidepli – Ráðstefna Miðflokksins sunnudaginn 11. maí 2025
2025-05-11 13:00 - 16:30
Sveitarstjórnarmál í brennidepli – Ráðstefna Miðflokksins
Sunnudagur 11. maí 2025 kl. 13:00. Húsnæði Miðflokksins Hamraborg 1, Kópavogi
Sveitarstjórnarkosningar fara fram í maí 2026. Nú er rétti tíminn til að hvetja til umræðu, virkja þátttakendur og auka meðvitund um hlutverk sveitarfélaga og þau tækifæri sem felast í öflugri nærstjórnsýslu.
Miðflokkurinn boðar til opinnar ráðstefnu þar sem sveitarstjórnarmál verða skoðuð frá ýmsum sjónarhornum, með áherslu á framtíðarsýn, ábyrgð, fjármál sveitarfélaga, samgöngumál og lýðræðislega þátttöku. Rætt verður um hvernig megi byggja traust, efla tengsl milli grasrótar og stefnumótunar og styrkja byggðir um land allt, undir merkjum Miðflokksins.
Ráðstefnan er opin öllum sem bera hag síns samfélags fyrir brjósti, hvort sem þeir eru á leið í framboð, íhuga virkari þátttöku í sveitarstjórnarmálum eða hafa áhuga á lýðræðisþróun og samfélagslegri uppbyggingu.
Skráning á midflokkurinn@midflokkurinn.is
Dagskrá
13:00 -13:20. Hallfríður G. Hólmgrímsdóttir, bæjarfulltrúi í Grindavík
Erindi: Sterk saman!: Að byggja upp öflugan framboðslista fyrir sveitarstjórnarkosningar.
13:20 – 13:40. Ólafur Guðmundsson, umferðarsérfræðingur og fyrrverandi varaborgarfulltrúi.
Erindi: Almenningssamgöngur í breiðum skilningi – Hvernig skipuleggjum við samgöngur til framtíðar?
Kaffihlé. Veitingar í boði Miðflokksins
13:55 – 14:40. Dr. Þóroddur Bjarnason, prófessor í félagsfræði við Háskólann á Akureyri
Erindi: Byggðastefna eða borgarblæti? Mat á tillögu til þingsályktunar um íslenska borgarstefnu.
14:40 – 15:10. Ómar Már Jónsson, MBA, fyrrv. sveitarstjóri, og formaður innrastarfsnefndar Miðflokksins
Erindi: Raddir úr grasrót Miðflokksins – Áherslur flokksmanna fyrir sveitarstjórnarkosningar 2026. Kynning á niðurstöðum nýrrar viðhorfskönnunar.
15:10 – 15:40. Gunnlaugur A. Júlíusson, fyrrverandi sveitarstjóri og fyrrverandi hagfræðingur hjá Sambandi íslenskra sveitarfélaga
Erindi: Hvað er helst að varast í rekstri sveitarfélaga?
Að loknum erindum verður opið fyrir fyrirspurnir úr sal.

Ráðstefnan er opin öllum sem hafa áhuga á sveitarstjórnarmálum, þátttöku í samfélagslegri uppbyggingu og lýðræðislegri þróun um land allt.
Skráning á midflokkurinn@midflokkurinn.is
Skipuleggjandi: Innrastarfsnefnd Miðflokksins.

Aðalfundur Miðflokksdeildar Árborgar verður haldinn 6. maí
2025-05-06 20:00 - 21:30
Boðað er til aðalfundar Miðflokksdeildar Árborgar þriðjudaginn 6. maí kl. 20.00 í Betri Stofunni á Hótel Selfossi.
Venjuleg aðalfundarstörf
Gestir fundarins verða Karl Gauti Hjaltason alþingismaður og Heiðbrá Ólafsdóttir varaþingmaður
Allir velkomnir
Stjórnin.

Aðalfundur Miðflokksdeildar Reykjanesbæjar verður haldinn 5. maí
2025-05-05 19:00 - 20:30
Stjórn Miðflokksdeildar Reykjanesbæjar boðar til aðalfundar deildarinnar mánudaginn 5. maí 2025 kl. 19.00 á Hótel Keili
Dagskrá:
Venjuleg aðalfundarstörf
Stjórnin

Miðflokkfélag Norðausturkjördæmis - Aðalfundur 3. maí
2025-05-03 11:30 - 13:30
Miðflokksfélag Norðausturkjördæmis heldur aðalfund 3. maí nk. kl. 11. 30 á Sel Hótel Mývatni.
Venjuleg aðalfundarstörf.
Framboðum til formanns og í stjórn skal skilað á netfangið nordaustur@midflokkurinn.is tveimur vikum fyrir aðalfund, eða fyrir kl 12:00 laugardaginn 19. apríl 2025.
Sigmundur Davíð Gunnlaugsson formaður og þingmaður Miðflokksins mun ávarpa fundinn.
Einnig verða á staðnum Þorgrímur Sigmundsson þingmaður og Ágústa Ágústsdóttir varaþingmaður.
Að loknum fundi er fólki boðið upp á hádegishlaðborð
Hlökkum til að sjá ykkur í Mývatnssveit.
Stjórn Miðflokksins Norðausturkjördæmis.

UPPFÆRT ! Aðalfundur Miðflokksfélags Suðvesturkjördæmis verður 30. apríl
2025-04-30 20:00 - 21:30
Miðflokksfélag Suðvesturkjördæmis heldur aðalfund miðvikudaginn 30. apríl kl. 20.00
í húsnæði Miðflokksins, Hamraborg 1 Kópavogi.
Venjuleg aðalfundarstörf.
Framboðum til formanns og stjórnar skal skilað á netfangið kraginn@midflokkurinn.is tveimur vikum fyrir aðalfund, eða fyrir kl 20:00 miðvikudaginn 16. apríl 2025.
Stjórnin.

Aðalfundur Miðflokksdeildar Mosfellsbæjar verður haldinn 29. apríl
2025-04-29 19:00 - 20:30
Stjórn Miðflokksdeildarinnar í Mosfellsbæ boðar til aðalfundar deildarinnar þriðjudaginn 29. apríl 2025 í Helgadal, 271 Mosfellsbæ kl. 19:00.
Dagskrá:
1. Skýrsla stjórnar
2. Kosning formanns, tveggja stjórnarmanna og tveggja varamanna
3. Kosning þriggja í uppstillingarnefnd
4. Önnur mál
Stjórnin

Miðflokksfélag Reykjavíkurkjördæma boðar til aðalfundar laugardaginn 26. apríl
2025-04-26 10:00
Miðflokksfélag Reykjavíkurkjördæma heldur aðalfund félagsins laugardaginn 26. apríl nk.
kl. 10.00 árdegis, í húsnæði Miðflokksins Hamraborg 1 Kópavogi
Venjuleg aðalfundarstörf
Stjórnin

Aðalfundur Miðflokksdeildar Skagafjarðar verður haldinn 14. apríl nk.
2025-04-14 20:00 - 21:30
Aðalfundur Miðflokksdeildar Skagafjarðar verður haldinn á Kaffi Krók Sauðárkróki mánudaginn 14. apríl nk. kl. 20.00
Dagskrá: Venjuleg aðalfundarstörf
Gestir fundarins verða Ingibjörg Davíðsdóttir alþingismaður og Gunnar Bragi Sveinsson varaþingmaður.
Allir velkomnir
Stjórnin

Miðflokksfélag Norðvesturkjördæmis - Aðalfundur 12. apríl.
2025-04-12 14:00 - 15:00
Miðflokksfélag Norðvesturkjördæmis boðar til aðalfundar félagsins laugardaginn 12. apríl nk. kl. 1400. Fundurinn verður á Hótel Varmahlíð Skagafirði.
Venjuleg Aðalfundarstörf
Allir skráðir félagar velkomnir.

Aðalfundur Hafnarfjarðardeildar Miðflokksins 10. apríl nk.
2025-04-10 20:00 - 21:00
Aðalfundur Hafnarfjarðardeildar Miðflokksins verður haldinn fimmtudaginn 10. apríl nk. kl. 20.00 í Húsnæði Miðflokksins, Hamraborg 1 Kópavogi.

Venjuleg aðalfundarstörf.

Miðflokkurinn.

Miðflokkurinn Akureyri og nágrenni - Aðalfundur 9. apríl
2025-04-09 19:30 - 20:30
Aðalfundur Miðflokksdeildar Akureyrar og nágrennis verður haldinn í húsnæði Zonta, Aðalstræti 54 Akureyri miðvikudaginn 9. apríl nk. kl. 19.30
Dagskrá: Venjuleg aðalfundarstörf samkvæmt lögum flokksins.
Stjórnin.

Fræðslufundur fyrir Miðflokksmenn!
2025-04-06 12:30 - 15:00 | Hamraborg 1, Kópavogi
Hvert skal haldið? Fræðslufundur um stjórnmál fyrir flokksfélaga verður haldinn sunnudaginn 6. Apríl kl. 12.30 í Hamraborg 1 Kópavogi.

Dagskráin:

Stjórnmálafræði frá vinstri til hægri Ólafur Ísleifsson fyrrv. Alþingismaður.

Grunnstefna og hugmyndafræði Miðflokksins Gunnari Bragi Sveinsson fyrrv. ráðherra

Staðan í dag og verkefnin framundan; landsþing og sveitarstjórnarkosningar Bergþór Ólason þingflokksformaður.

Skráning á midflokkurinn@midflokkurinn.is fyrir fimmtudaginn 3. Apríl

ATH. Fundurinn verður tekinn upp.

Fh. Upplýsinganefndar Heiðbrá Ólafsdóttir formaður.
